Sinharadžos miško draustinis
Sinharadžos miško draustinis (sinh. සිංහරාජ වනාන්තරය  = siṁharāja vanāntaraya) − atogrąžų miško draustinis ir biosferos rezervatas pietvakarių Šri Lankoje, 170 km nuo Kolombo. Įsteigtas 1978 m. Miško plotas apie 11 250 ha, ilgis iš rytų į vakarus 21 km, plotis iš pietų į šiaurę − 7 km. Čia gyvena 48 laukinių paukščių rūšys, iš kurių 12 yra endeminės. Daugiau nei 60 % medžių laikomi retais. Miške galima sutikti dramblių ir leopardų. Dėl savo didelės biologinės įvairovės ir ekologinės svarbos, 1988 m. Sinharadžos miškas įrašytas į pasaulio paveldo sąrašą.